Lider liberal: "USR PLUS nu este prima variantă de partener de guvernare pentru PNL, ci PMP şi UDMR".
Fenechiu: "Prima variantă sunt partidele din Partidul Popular European". Fenechiu: "Dacă nu există suficientă reprezentativitate, intră în discuție și USR". Fenechiu: "Variantele le va da matematica electorală de după șase decembrie".
"Prioritatea PNL este să facă un Guvern împreună cu partidele colege din PPE, adică PMP şi UDMR", a declarat la RFI liderul senatorilor liberali, Daniel Fenechiu.El precizează însă că "dacă nu există suficientă reprezentativitate pentru obţinerea majorităţii, indiscutabil, intră în discuţie şi USR PLUS".Daniel Fenechiu spune cu cine ar face PNL un Guvern după alegerile parlamentare: "Variantele le va da matematica electorală de după şase decembrie. Preşedintele Orban a declarat, ca şi alţi lideri ai partidului, în repetate rânduri, că prioritatea noastră este să facem un Guvern împreună cu partidele care ne sunt colege în PPE, aici mă refer la PMP şi UDMR, iar în ipoteza în care nu există suficientă reprezentativitate pentru obţinerea majorităţii, indiscutabil, intră în discuţie şi USR PLUS".Întrebat dacă USR PLUS nu este aşadar prima variantă de Guvern pentru PNL, liberalul a răspuns: "Nu, prima variantă sunt partidele din Partidul Popular European, în speţă PMP şi UDMR (…). USR PLUS rămâne o variantă indiscutabilă, dar în primul plan avem în vedere colaborarea cu partidele din PPE. Cred că e o chestiune firească, pe linie europeană, pe linie doctrinară, nu cred că asta e o problemă care să deranjeze, pentru că da, există posibilitatea să facem Guvernul şi cu USR PLUS".